Előterjesztő: Toma Richárd polgármester

Előterjesztést készítette: Csizmadiáné dr. Kiss Ildikó aljegyző

Előzetesen tárgyalja: Szociális Bizottság

Mellékletek:

* 1. melléklet - rendelet-tervezet,

Elfogadás módja: minősített többség

Tárgykört rendező jogszabályok:

* Magyarország Alaptörvénye
* Magyarország helyi önkormányzatairól szóló 2011. évi CLXXXIX. törvény (Mötv.),
* A gyermekek védelméről szóló 1997. évi XXXI. törvény (Gyvt.),
* A közétkeztetésre vonatkozó táplálkozás-egészségügyi előírásokról szóló 37/2014.(IV.30) EMMI rendelet

**Előterjesztés**

**az étkezési térítési díjról szóló rendelet módosításáról**

**Tisztelt Képviselők!**

**Tisztelt nem képviselő bizottsági tagok!**

A Miniszterelnökség Területi Közigazgatásért Felelős Államtitkára a TKF-1/2016/2020. számú utasításában ellenőrzési munkatervi feladatként jelölte meg a helyi önkormányzatok szociális és gyermekvédelmi tárgy rendeleteinek felülvizsgálatát, ebbe a körbe tartoznak a térítési díjak is.

A gyermekek védelméről szóló 1997. évi XXXI. törvény (Gyvt.) 147. §-a alapján a képviselő-testület évente rendeletben állapítja meg az intézményi étkezési térítési díjakat. A közétkeztetésre vonatkozó táplálkozás-egészségügyi előírásokról szóló 37/2014.(IV.30) EMMI r. 15.§ (1) bekezdésére tekintettel a diétás étkeztetést is biztosítani kell és ezért erre is meghatározandó a térítési díj.

***9. Diétás étkeztetés***

***15. §*** *(1)*[*\**](https://net.jogtar.hu/jogszabaly?docid=a1400037.emm#lbj36idf2d6) *A fekvőbeteg-ellátást nyújtó intézményben, személyes gondoskodást nyújtó gyermekjóléti alapellátást, gyermekvédelmi szakellátást, illetve szociális szakosított ellátást nyújtó intézményben, valamint a nevelési-oktatási intézményben minden, szakorvos által igazolt diétás étkezést igénylő személy számára az állapotának megfelelő diétás étrendet kell biztosítani a (2)-(5) bekezdésben, valamint a 16. § (5) és (6) bekezdésében foglaltak betartásával, figyelemmel az étkezések szakorvos által meghatározottak szerinti időzítésére és az étel dietetikus által meghatározott megfelelő adagolására, különös tekintettel a szénhidrátanyagcsere-rendellenességgel élő személyekre.*

*(2) A diétás étrendet az Intézmény úgy is biztosíthatja, hogy ha az Intézmény főzőkonyháján vagy az Intézményt ellátó Közétkeztetőnél nem biztosítottak a diétás ételek előállításához szükséges személyi, tárgyi, műszaki feltételek, az Intézmény azt más - ilyen feltételekkel rendelkező - Közétkeztetőtől rendeli meg.*

A gyermekétkeztetés intézményi térítési díjának az alapja az élelmezés nyersanyagköltségének egy ellátottra jutó napi összege. A térítési díjba tehát a rezsiköltség nem számolható bele. Ezen költség vonatkozásában a Magyar Államkincstár normatív hozzájárulást ad az önkormányzatnak.

Előzetes hatásvizsgálat

A jogalkotásról szóló 2010. évi CXXX. törvény (Jat.) 17. §-18. §-ai előzetes hatásvizsgálatot és indokolási kötelezettséget írnak elő. A hatásvizsgálat során vizsgálni kell

1. a tervezett jogszabály valamennyi jelentősnek ítélt hatását, különösen
   1. társadalmi, gazdasági, költségvetési hatásait,
   2. környezeti és egészségi következményeit,
   3. adminisztratív terheket befolyásoló hatásait, valamint
2. a jogszabály megalkotásának szükségességét, a jogalkotás elmaradásának várható következményeit, és
3. a jogszabály alkalmazásához szükséges személyi, szervezeti, tárgyi és pénzügyi feltételeket.

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns * költségvetési hatás: a többletként beszedett térítési díjakat vissza kell fizetni | * környezeti következmény: nem releváns * egészségi következmény: nem releváns | * az adminisztrációs következmény: |
| 2. A jogszabály megalkotásának szükségessége, a jogalkotás elmaradásának várható következményei: | | |
| * jogszabály megalkotásának szükségessége: a rendelet elfogadása szükséges, mivel nem megfelelően kerültek megállapításra a térítési díjak | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek, ahogy korábban, most is rendelkezésre állnak. | | |

Kérem az előterjesztés megvitatását!

Bana, 2021. szeptember 16.

Toma Richárd

polgármester

1. melléklet a 4. napirendi ponthoz

Bana Község Önkormányzat Polgármesterének

…../2021. (XI. …...) sz. rendelete

Bana Község Önkormányzata Képviselő-testületének az élelmezési nyersanyagnormákról és a gyermekétkeztetésért fizetendő térítési díjakról szóló 16/2014. (XII.9.) önkormányzati rendeletének módosításról

1. Bana Község Önkormányzat Képviselő-testületének az élelmezési nyersanyagnormákról és a gyermekétkeztetésért fizetendő térítési díjakról szóló 13/2020. (XI.16.) önkormányzati rendeletének (a továbbiakban: Rendelet) 1. melléklete helyébe jelen rendelet 1. melléklete lép.

2. § Ez a Rendelet 2021. október 1. napján lép hatályba.

**Toma Richárd dr. Bacsárdi József**

polgármester jegyző

1. melléklet a …./2021. (IX. …...) polgármesteri rendelethez

1. melléklet a 16/2014. (XII.9.) önkormányzati rendelethez

|  |  |  |  |
| --- | --- | --- | --- |
|  | A | B | Diétás étkezés |
| **1.** | **Banai Bóbita Óvoda:** |  |  |
| 1.2 | óvodás gyermek | 385 Ft | 385 |
| **2.** | **Bábolnai Általános Iskola banai telephelye** |  |  |
| 2.1 | napközis étkezés | 528 Ft | 528 |
| 2.2 | menzás ebéd | 330 Ft | 330 |
| 3. | A fenti térítési díjak az általános forgalmi adót nem tartalmazzák. | | |